Opinjoni il-mument Il-Pulizija u ċelebrazzjoni tal-falzità storika Il-Korp tal-Pulizja hu korp sinonimu mal-oppressjoni politika matul iż-żminijiet u għalhekk tajjeb li niċċelebraw ħalli l-Pulizija ta' Malta ħabbret li s-sena d-dieħla se tkun qed tiċċelebra l-200 sena mit-twaqqif tagħha. Il-motto magħżul għall-okkażjoni hu Min-Nies għan-Nies. Skont din l-istess stqarrija, il-Pulizija ġiet imwaqqfa nhar it-12 ta' Lulju 1814, jiġifieri wara li Malta saret possessjoni Ingliża permezz tat-Trattat ta' Pariġi. L-istqarrija tkompli li Sir Thomas Maitland kien Gvernatur ta' Malta bejn l-1813 u l-1824, u wara li leħaq, beda era ta' riformi, u walida minnhom kienet dik tar-ristrutturar tal-Korp tal- Pulizja. Fil-kelma ristrutturar tal-Pulizja tinsab l-istorja kollha, wara nbniet din il-fabbrikazzjoni storika. Mhux vera li l- Korp tal-Pulizija twaqqaf nhar it-12 ta' Lulju 1814. Il-Korp tal-Pulizja twaqqaf nhar l-24 ta' Awwissu 1812. L-awtur ta' dan il-ktieb ifakkarna li kien matul l- 1814, Thomas Maitland, kien biddel l-impieghi, u dan ma għamlux għall-wiċċ il-Maltin iżda biex isaħħaħ ir-reġim ġdid kolonjali f'pajjiżna. Fit-12 ta' Lulju 1814 kien imiss lil korp ġdid tal-pulizija li jsir il-kelb tal-but tar-reġim. F'din il- ġurnata, Maitland reġa' għamel riforma, jiġifieri keċċa lill- Kummissarju, il-Maġistrat Salvatore Cassar, li kien ġie appuntat sentejn qabel biex minfloku jqiegħed kummissarju Ingliż. Ironikament, waqt il-Ministru preżenti jrid ifakkar b'tant pompa dawn ir-riformi, junior minister ieħor qed jaħdem biex jerġa' jibgħat lill-Korp tal-Pulizija u l-ġustizzja fuq linji ta' prinċipju għal qabel dawk li kienu jeżiżtu fi żmien Maitland, jiġifieri għar-riformi progressivi tal-24 ta' Awwissu 1812. Dak li ġara nhar it-12 ta' Lulju 1814, kien li Thomas Maitland, jew kif kien magħruf aħjar mal-Maltin bħala 'King Tom'' bl-aktar mod dispotiku ried Korp tal-Pulizja verament min-nies għan-nies, jiġifieri li jkun għall-qadi tal- Imperu Ingliż. B'hekk qaċċat lill-Kummissjarju Malti Cassar u b'daqqa ta' pinna tefa' lill-Korp tal-Pulizja taħt persuna Ingliża. B'hekk ħoloq korp ta' pulizja, jiġifieri suldati Maltin, immexxijin minn Ingliz, biex jispjunaw fuq sħabhom il-Maltin u jaqdu lil tal-qalba. Wieħed m'għandux jistgħaġeb, meta snin wara, din l- istruttura se tintuża minn Lord General Strickland lejn l- aħħar tas-seklu 19 bħala arma politika. Strickland kien il- bniedem li daħħal il-vjolenza politika istituzzjonalizzata f'pajjiżna. Strickland uża lill-pulizija bħala arma politika kontra grupp ta' dimostranti li kienu qed jagħmlu protesta ' leġittima fil-Belt Valletta u wara li l-pulizja taw xebgħa kbira lid-dimostranti, hu ma ddejjaqx joħroġ fil-gallarija tal-Palazz f'dillirju ta' sadiżmu jara dan l-ispettaklu kollu. Dawn huma l-pedamenti tal-Pulizja Maltija. Dak li rajna jsir f'dawn l-aħħar ġimgħat, ma biddel xejn minn dan kollu, Fejn huma l-allegazzjonijiet li għamel Evarist Bartolo fil- ktieb dwar il-qtil ta' Nicholas Azzopardi fid-Depot tal- Pulizija7 Issa kollox intesa. Bil-ħaqq, il-Korp tal-Pulizja issa sar min-nies għan-nies. Il-pulizja tal-lum huma min-nies għan-nies, għax jaħdmu ta' waiters, jieħdu lit-trabi tal-mem- bri tagħhom bil-karozza tas-servizz għand in-nanniet u tgħallmu sew matul din il-karriera twila ta' storja tagħhom kif jagħmlu affarijiet oħra. Dan kollu nafuh lill-bravu Thomas Maitland u r-riforma tiegħu li kkrealna Korp tal-Pulizja li fl-aħħar 200 sena dan il- korp serva ta' struttura ta' oppressjoni u dak li smajna f'dawn l-aħħar xhur, ma tantx jawgura tajjeb għall-futur anzi hu kontinwazzjoni ta' din it-tradizzjoni. L-uniku ħaġa li nawgura lil dan il-Gvern tal-Labour hu li kif kien għamel fis- snin 80, jerġa' jibdel il-motto tal-Korp u ma jħallix il-motto ta' Domine Derige Nos, jewAlla Mexxiena Int. Żgur li minn din ir-riforma ta' King Tom 'l hawn ma kienx xi korp mmexxi mis-sapienza ta' Alla iżda wisq aktar minn dik tax- xitani i Il-futur tiegħu ma tantx jidher li hu wieħed sabifi. Ironikament, waqt li l-Ministru Mallia qiegħed jipprepara biex jiċċelebra dan l-anniversarju b'tant pompa, il-Junior Minister Owen Bonnici qed jaħdem fuq riformi li jaħsbu biex ibiddlu dawn l-istrutturi li ħoloq King Tom u jerġa' jmur għal strutturi eqdem li l-pedamenti tagħhom kienu tqiegħdu f'Awwissu tal-1812. F'dan l-isfond, din iċ-ċere- monja u dawn iċ-ċelebrazzjonijiet jmorru tajjeb ma' dan il- Ministeru għaliex il-Korp tal-Pulizja hu korp sinonimu mal- oppressjoni politika matul iż-żminijiet u għalhekk tajjeb li niċċelebraw ħalli ma ninsewx.